laion/Wikipedia-Exotic huggingface dataset:
ג'ק ריינור

ג'ק ריינור (באנגלית: Jack Reynor; נולד ב-23 בינואר 1992) הוא שחקן קולנוע אירי יליד ארצות הברית. התפרסם בזכות תפקידו הראשי בסרט "מה עשה ריצ'רד" עליו זכה בפרס האקדמיה האירית ולאחר מכן שיחק בשובר הקופות "רובוטריקים 4: עידן ההכחדה". ריינור נולד בלונגמונט שבקולורדו, ארצות הברית, בנה של טרה א'וגריידי, פעילת זכויות אדם אירית. כאשר היה בן שנתיים עבר עם אימו להתגורר בכפר וולימונט שבמחוז וויקלוו, אירלנד. יש לו אח ואחות צעירים ממנו. התעניינותו במשחק החלה כאשר הוא גילם נער מזבח בסרט "Country", בבימויו של קווין לידי, שיצא בשנת 1999. הוא עבר לדבלין בשנת 2004 כדי ללמוד ב"מכללת בלוודיר", שם הופיע על הבמה בהפקות תיאטרון רבות. ריינור פרץ לתודעה באירלנד בשנת 2012 בדרמה "מה עשה ריצ'רד" בתפקיד האתלט הצעיר ריצ'רד קרלסן עליו זכה בפרס האקדמיה האירית. בשנת 2014 התגלה ריינור לראשונה לעולם ולהוליווד בסרט הפעולה של מייקל ביי "רובוטריקים 4: עידן ההכחדה", בסרט שיחק בתפקיד נהג המרוצים הצעיר שיין דייסון. בשנת 2014 התארס לדוגמנית האירית מדליין מולקווין בטקס שנערך בהונג קונג. ריינור ואשתו מתגוררים לסירוגין בדטרויט (מישיגן) ובאירלנד. מדיה וקבצים בנושא ג'ק ריינור בוויקישיתוף ג'ק ריינור, ברשת החברתית אקס (טוויטר) ג'ק ריינור, במסד הנתונים הקולנועיים IMDb (באנגלית) ג'ק ריינור, באתר AllMovie (באנגלית) ג'ק ריינור, במסד הנתונים הקולנועיים KinoPoisk (ברוסית) ג'ק ריינור, באתר MusicBrainz (באנגלית) שירית גל, "בלי הרובוטריקים לא הייתי עושה את מקבת", באתר ynet, 15 ביוני 2016
קופפרשטיך-קבינט ברלין

קופפרשטיך-קבינט ברלין (בגרמנית: Kupferstichkabinett Berlin), או המוזיאון להדפסים ורישומים של ברלין, הוא מוזיאון להדפסים בברלין, והוא הגדול ביותר בגרמניה בתחום האמנות הגרפית. הקופפרשטיך-קבינט הוא אחד המוזיאונים הלאומיים של ברלין, וממוקם בקומפלקס המוזיאונים הברלינאי, הקולטורפורום, הסמוך לכיכר פוטסדאם. המוזיאון, שנפתח לראשונה לציבור בשנת 1831, היה מבוסס על אוסף של האלקטור של ברנדנבורג פרידריך וילהלם הראשון, שהחל לאצור את היצירות בשנת 1652. האוסף המוצג במוזיאון פוצל בין שני חלקי גרמניה, המזרחי והמערבי. האוספים אוחדו בשנת 1994, אז עבר האוסף למשכנו הנוכחי בקולטורפורום. האוסף מכיל כיום אלפי גלופות, למעלה מ-500,000 הדפסים, ומעל 100,000 פריטים בודדים: איורים, יצירות בצבע שמן, בפסטל ובצבעי מים. בין היתר, מוצגות באוסף יצירות של אלברכט דירר, בוטיצ'לי (איוריו לקומדיה האלוהית של דנטה), מתיאס גרינוואלד, אלטדורפר, בוש, ברויגל, פרידריך, מנטניה, רמברנדט, שינקל, טיפולו. מוצגות בו גם יצירות של אמנים מאוחרים יותר, כגון קירכנר, פיקאסו ומונק, לצד יצירות של אמני פופ ארט (אנדי וורהול, המילטון, ג'ספר ג'ונס ופרנק סטלה), אמנים מושגיים, מינימליסטיים, ואמנים עכשוויים הפועלים בברלין. Alexander Dückers (editor): Das Berliner Kupferstichkabinett. Akademie, 1994. ISBN 3-05-002488-7. (בגרמנית) מדיה וקבצים בנושא קופפרשטיך-קבינט ברלין בוויקישיתוף אתר האינטרנט הרשמי של קופפרשטיך-קבינט ברלין קופפרשטיך-קבינט ברלין, ברשת החברתית פייסבוק ערך זה הוא קצרמר בנושא אמנות ובנושא גרמניה. אתם מוזמנים לתרום לוויקיפדיה ולהרחיב אותו.
אייפון 6 פלוס

אייפון 6 פלוס (באנגלית: iPhone 6 Plus) הוא המכשיר התשיעי בסדרת הטלפונים החכמים של אפל, אייפון, והפאבלט הראשון בסדרה. המכשיר הוכרז ב-9 בספטמבר 2014, יחד עם שעון ה-Apple Watch והאייפון 6 תחת הסלוגן "Bigger Than Bigger". המכשיר כולל מסך מגע בגודל 5.5 אינץ' ברזולוציית 1080X1920, מעבד אפל A8 כפול-ליבה במהירות 1.4 ג'יגה-הרץ ותמיכה ב-64 ביט, מצלמת iSight 8 מגה פיקסל, חיישן טביעות האצבע Touch ID ולראשונה מאפל, תמיכה בתקשורת טווח אפס (NFC). המכשיר רץ על מערכת ההפעלה iOS 9. האייפון 6 פלוס כולל מסך בגודל 5.5 אינץ' ברזולוציית רטינה (FHD (1080X1920, המספק צפיפות פיקסלים של 401 פיקסלים לאינץ', עם חיפוי מסך מזכוכית סטנדרטית. המצלמה העיקרית היא 8 מגה פיקסל בטכנולוגיית iSight יחד עם פלאש LED כפול, ולמצלמה המשנית (הקדמית) רזולוציה 1.2 מגה-פיקסל, בצילום FaceTime HD. המכשיר משתמש במעבד אפל A8 כפול ליבה 64 ביט במהירות שעון של 1400 MHz, אשר מריץ את מערכת ההפעלה iOS 8, עם זיכרון RAM בנפח של 1GB. המכשיר מכיל קישוריות כמו תקשורת טווח אפס (NFC), LTE, בלוטות' 4.0 ו-WiFi בתקן 802.11 AC, ויכול לשמש כנקודה חמה (אינטרנט). המכשיר נמכר בצבעים לבן ושחור בחלקו הקדמי ובחלקו האחורי בצבעים זהב, כסף ואפור חלל. עוביו כ-7.1 מילימטרים ורוב גופו עשוי אלומיניום, כרוב מכשירי האייפון. מעבד: אפל A8 כפול ליבה במהירות 1400 מגה הרץ 64 ביט זיכרון: 1GB RAM, אחסון פנימי 16, 64, 128 ג'יגה בייט מסך: 5.5 אינץ' LCD רטינה FHD רשת: GSM, HSDPA, LTE תקשורת: GPS ,USB, Wi-Fi, Bluetooth, תקשורת טווח אפס (NFC) מצלמה: 8 מגה פיקסל, פלאש LED כפול, פוקוס אוטומטי ומייצב תמונה אופטי, צילום וידאו 1080p סוללה: ליתיום פולימר, 2,915 מיליאמפר-שעה כשבוע לאחר השקתו החלו להצטבר תלונות על מכשירי אייפון 6 פלוס שמתעקמים בקלות, כנראה בעקבות עוביו הדק, גודלו והשימוש באלומיניום, הגמיש יחסית לפח. אפל טענה שרק 9 אנשים דיווחו על הבעיה הזו, ואף סיפקה הצצה למעבדות הניסוי שלה. אחרים שיבחו את אפל על האייפון החדש והטוב שלהם, על המסך הגדול, על החומרה, העיצוב וגם חוזק הסוללה. רבים גם שיבחו על המצלמה המחוזקת בעלת מייצב תמונה אופטי, אבל לא נראו בה כל כך הרבה שינויים. אייפון 6 אייפון 7 פלוס מדיה וקבצים בנושא אייפון 6 פלוס בוויקישיתוף אתר האינטרנט הרשמי של אייפון 6 פלוס ההבדלים בין אייפון 6 לאייפון 6 פלוס, מתוך אתר מה ההבדל?, 24 בספטמבר 2014 אפל מכריזה על האייפון הבא, באתר TGspot ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ישראלס

ישראלס (בהולנדית: Israëls), הוא שם משפחה יהודי הולנדי. האם התכוונתם ל... האן ישראלס (Han Israëls) - סוציולוג הולנדי יוזף ישראלס – צייר יהודי הולנדי מאסכולת האג, מחשובי האמנים ההולנדיים במחצית השנייה של המאה ה-19 איזק ישראלס – צייר הולנדי יהודי. בנו של יוזף ישראלס ישראל (פירושונים)
אליפות אירופה בשחייה 1926

אליפות אירופה הראשונה בשחייה נערכה בבודפשט שבהונגריה (הונגריה) מ-18 עד 22 באוגוסט 1926. רק גברים השתתפו באליפות. ארנה בורג (שוודיה שוודיה) היה לשחיין המצטיין באליפות לאחר שזכה ב-4 מדליות, 2 זהב, 1 כסף ו-1 ארד. כל המנצחים באליפות אירופה בשחייה, באתר gbrathletics (באנגלית)
1926 בספורט

ערך מורחב – 1926 המשחקים העולמיים לנשים נערכו בגטבורג שבשוודיה. טור דה פראנס - לוסיין ביסה (בלגיה בלגיה) ג'ירו ד'איטליה -ג'ובאני ברונרו (איטליה איטליה) ערכים מורחבים – אליפות צרפת הפתוחה 1926, אליפות וימבלדון 1926 אליפות אוסטרליה הפתוחה - דפנה קוזנס (אוסטרליה אוסטרליה) אליפות צרפת הפתוחה - סוזן לנגלן (צרפת צרפת) אליפות וימבלדון - קיטי גודפרי (בריטניה בריטניה) אליפות ארצות הברית הפתוחה - מולה מלורי (נורווגיה נורווגיה) אליפות אוסטרליה הפתוחה - ג'ון הוקס (אוסטרליה אוסטרליה) אליפות צרפת הפתוחה -ז'אן בורוטרה (צרפת צרפת) אליפות וימבלדון - אנרי קושה (צרפת צרפת) אליפות ארצות הברית הפתוחה - רנה לקוסט (צרפת צרפת) ערך מורחב – גביע דייוויס 1926 נבחרת גביע דייוויס של ארצות הברית ניצחה את נבחרת צרפת עם התוצאה 4:1 נבחרת אורוגוואי ניצחה את נבחרת ארגנטינה בגמר קופה אמריקה. סרייה א' -יובנטוס זוכה באליפות פרמייר ליג - האדרספילד טאון זוכה באליפות הגביע האנגלי - בולטון וונדררס ליגת העל הארגנטינאית, התאחדות AAF- בוקה ג'וניורס מבואנוס איירס זוכה באליפות ליגת העל הארגנטינאית, התאחדות AAmF - אינדפנדיינטה מאבז'אנדה זוכה באליפות בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - פלמיירס ו"פאוליסטנו" זכה בתחרויות נפרדות אליפות ריו דה ז'ניירו בכדורגל - "אליט" זכה באליפות בונדסליגה - גרויטר פירט גביע המלך הספרדי - ברצלונה פיורנטינה (איטליה איטליה) ריאל אוביידו (ספרד ספרד) פאוק סלוניקי (יוון יוון) נאפולי (איטליה איטליה) נבחרת הונגריה (הונגריה) זכתה במדליית זהב בכדורמים באליפות אירופה הראשונה. ליגת העל האיטלקית בכדורסל - קבוצת ASSI Milano בארצות הברית הוקמה ליגה מקצוענית ראשונה "ABL". בעונה הראשונה קבוצת "קליבלנד רוזנבלומס" זכתה באליפות. ברצלונה ספרד ספרד מרוצי הגרנד פרי למכוניות צרפת - ג'ול גואה (צרפת צרפת) במכונית מתוצרת בוגאטי איטליה - לאוי שארבל (איטליה איטליה) במכונית מתוצרת בוגאטי אינדי 500 - פרנק לוקרט (ארצות הברית ארצות הברית) במכונית מתוצרת סטוץ-מילר אליפות אירופה הראשונה בשחייה נערכה בבודפשט שבהונגריה מ-18 עד 22 באוגוסט. ארנה בורג (שוודיה שוודיה) השחיין המצטיין באליפות, לאחר שזכה ב-4 מדליות, 2 זהב, 1 כסף ו-1 ארד. אתל לאקי (ארצות הברית ארצות הברית) 28 בינואר בטולדו, ארצות הברית - שיא עולם חדש במשחה ל-100 מטר חופשי בתוצאה של 1:10.0 דקות מרתה נורליוס (ארצות הברית ארצות הברית) 26 בפברואר במיאמי, ארצות הברית - שיא עולם חדש במשחה ל-200 מטר חופשי בתוצאה של 2:40.6 דקות 7 באוגוסט בפילדלפיה, ארצות הברית - שיא עולם חדש במשחה ל-800 מטר חופשי בתוצאה של 12:47.2 דקות בריטה חזליוס (שוודיה שוודיה) 11 באוגוסט בסטוקהולם, שוודיה - שיא עולם חדש במשחה ל-200 מטר חזה בתוצאה של 3:19.1 דקות אדית מיין (בריטניה בריטניה) 15 בספטמבר באקסמות, בריטניה - שיא עולם חדש במשחה ל-1500 מטר חופשי בתוצאה של 24:00.0 דקות מיטיה ברון (הולנד הולנד) 24 באוקטובר בבריסל, בלגיה - שיא עולם חדש במשחה ל-200 מטר חזה בתוצאה של 3:18.4 דקות ארנה בורג (שוודיה שוודיה) 18 באוגוסט בבודפשט, הונגריה - שיא עולם חדש במשחה ל-1500 מטר חופשי בתוצאה של 20:04.4 דקות מדיה וקבצים בנושא 1926 בספורט בוויקישיתוף
ג'אגדיש צ'נדרה בוס

סר ג'אגדיש צ'נדרה בּוֹס (Jagadish Chandra Bose;‏ 30 בנובמבר 1858 – 23 בנובמבר 1937) היה פיזיקאי, ביולוג, בוטנאי, איש אשכולות, ארכאולוג וסופר מדע בדיוני בנגאלי. בוס היה חלוץ בפיתוח טכנולוגיית הרדיו ואופטיקת מיקרוגל, הרים תרומות משמעותיות לחקר הצומח, והניח את יסודות המדע הניסויי בהודו. ארגון IEEE הכתיר אותו כאחד מאבות חקר הרדיו. המציא את הקרסקוגרף (אנ') (מכשיר למדידת גדילה בצמחים). בוס אף נחשב אבי סוגת המדע הבדיוני בספרות הבנגאלית. מכתש על הירח קרוי על שמו. בוס נולד בביקראמפור (בימינו במחוז מונשיגאנג' ליד דאקה, בבנגלדש) בתקופת הראג' הבריטי, והתחנך במכללת קסייבייר הקדוש בקולקטה. משם המשיך ללימודי רפואה באוניברסיטת לונדון, אך לא הצליח להשלים את לימודיו, עקב בעיות בריאות. במקום זאת, ערך מחקרים עם זוכה פרס נובל לורד ריילי באוניברסיטת קיימברידג', ואז שב להודו. שם הצטרף לסגל מכללת פרזידנסי באוניברסיטת קולקטה כפרופסור לפיזיקה. באותו מוסד, על אף אפליה גזעית והיעדר מימון מתאים, המשיך בוס במחקריו המדעיים, והגיע להישגים בחקר איתות אלחוטי, ואף היה הראשון להשתמש במוליכים למחצה לקליטת אותות רדיו. בוס לא ניסה להפיק רווח מסחרי מתגליותיו, אלא נתן להן פומבי כדי שאחרים יוכלו להמשיך את מחקריו. בהמשך, חקר בוס בתחום הפיזיולוגיה של הצמח. הוא השתמש במכשיר הקרסקוגרף שהמציא, כדי למדוד תגובת צמחים לגירויים שונים, וכך הוכיח מדעית הקבלה בין רקמות צמחים ובעלי חיים. בוס התנגד לשיטת הפטנטים, אף שבלחץ עמיתיו הגיש בקשה לפטנט על אחת מהמצאותיו. מכשירי הרישום המדויקים שהמציא אפשרו לו להדגים יכולת חישה בצמחים, כשהראה רעידות בצמחים פגועים. בין ספריו: "תגובה בחי ובלא-חי" (1902) ו"המנגנון העצבי בצומח" (1926). מדיה וקבצים בנושא ג'אגדיש צ'נדרה בוס בוויקישיתוף הסבר על ה"דודל" (שרבוט גוגל) שפרסמה גוגל לציון יום הולדתו ה-158 של ג'אדיש צ'נדרה בוס, באתר מנוע החיפוש "גוגל" (באנגלית) ג'אגדיש צ'נדרה בוס, באתר אנציקלופדיה בריטניקה (באנגלית) כתבי ג'אגדיש צ'נדרה בוס בפרויקט גוטנברג (באנגלית) Sen, A.K., Sir J.C. Bose and radio science, Microwave Symposium Digest, vol 2, issue 8-13, 1997.
הסכמת פריז

הסכמת פריז (ברומנית: Convenţia de la Paris) הוא סיכום ההסכמות בין 7 מעצמות אירופה באוגוסט 1858 בנושא הנסיכויות הרומניות, שכונו אז נסיכויות הדנובה. ההסכמות האלה היו הבסיס לאיחוד הנסיכויות וחלק מהסעיפים היוו עבור הנסיכויות חוקה בסיסית. המעצמות שגיבשו את ההסכמה היו האימפריה העות'מאנית, צרפת, הממלכה המאוחדת, האימפריה האוסטרית, ממלכת סרדיניה ופרוסיה והאימפריה הרוסית, אותן מדינות שהשתתפו במלחמת קרים. הסעיף הראשון של ההסכמה איפשר את איחוד נסיכות מולדובה עם נסיכות ולאכיה, כששתיהן כפופות לשלטון הסולטאן העות'מאני. הסעיף השני ערב לאוטונומיה של הנסיכויות והסעיף השלישי קבע בחירות נפרדות לשליטי שתי הנסיכויות. בשלושת הסעיפים הבאים נקבעו היחסים בין השליטים ובין שתי האסיפות המכוננות של הנסיכויות, שזומנו והוועדה המרכזית, שנועדה לשבת בפוקשאן. הסעיף השמיני קבע את גובה המס שהנסיכויות ישלמו לאימפריה העות'מאנית, מיליון וחצי קורושים עבור מולדובה ושני מיליון וחצי קורושים עבור ולאכיה. בסעיפים 10 עד 14 נקבעו הדרכים לבחירת שליטי הנסיכויות, זכויותיהם וחובותיהם. סעיף 27 קבע הקמת ועדה מרכזית בפוקשאן, ועדה שתורכב משמונה נציגים של מולדובה ושמונה נציגים של ולאכיה. בסעיף 38 נקבע שיוקם בית משפט עליון משותף לשתי הנסיכויות ומושבו בפוקשאן. בסעיפים 42 עד 44 נקבע שיוקם צבא משותף לשתי הנסיכויות ומפקד הצבא ימונה לסירוגין על ידי שליטי שתי הנסיכויות. פוקשאן התאימה למטרה זו, כי הייתה עיר גבול מחולקת בין נסיכות מולדובה ובין נסיכות ולאכיה Conférence de Paris. 1858. Convention relative à l' organisation des principautés de Moldavie et de Valachie, signée à Paris le 19 août 1858. Protocoles des séances. (בצרפתית)
דאלי (פירושונים)

האם התכוונתם ל... דאלי – אלת הצייד במיתולוגיה הגאורגית. דאלי – יישוב בקפריסין. מתחם דאלי – מוזיאון המוקדש ליצירות של סלבדור דאלי. דאלי – מכתש פגיעה על שמו של סלבדור דאלי. אישים: ג'ון דאלי – כנר אמריקאי. סלבדור דאלי – צייר ספרדי. דלי דאל DALL-E
קובץ זמני

קובץ זמני גם קובץ foo (לפעמים מופיע בסיומת TMP.) הוא קובץ המוכן לאחסון מידע זמני, לעיתים תוך כדי יצירת קובץ חדש. הוא יכול להיות מוכן על ידי תוכנית מחשב למטרות שונות, בעיקר כאשר תוכנית לא יכולה להקצות מספיק זיכרון למשימות שלה, כאשר התוכנית עובדת על נתונים גדולים יותר ממרחב הכתובות של הארכיטקטורה, או כצורה פרימיטיבית של תקשורת בין תהליכים. מערכות הפעלה מודרניות משתמשות בזיכרון וירטואלי, אולם תוכניות המשתמשות בכמויות גדולות של נתונים (למשל עריכת וידאו), ייתכן שיצטרכו ליצור קבצים זמניים. לרוב מערכות ההפעלה יש צורות שונות כדי להעביר נתונים בין תוכניות, כגון צינורות, שקעים, או זיכרון משותף, אך לעיתים קרובות הדרך הפשוטה ביותר (במיוחד עבור תוכניות שיישמו את הפילוסופיה Unix) היא לכתוב נתונים לקובץ זמני וליידע את התוכנית הקולטת על המיקום של הקובץ הזמני. במערכות POSIX, קבצים זמניים יכולים להיווצר בבטחה עם פונקציות הספרייה mkstemp‏(3) או tmpfile‏(3). חלק מהמערכות מספקות את mktemp‏(1). קבצים אלו מאוחסנים לרוב במיקום תיקיית הקבצים הסטנדרטית /tmp במערכות יוניקס ולינוקס, או %TEMP% במערכות חלונות. קובץ זמני אשר נוצר עם tmpfile‏(3), נמחק אוטומטית כשהתוכנית מסתיימת או כשהקובץ נסגר. כדי ליצור שם קובץ זמני שישרוד את מחזור החיים של התוכנית ניתן להשתמש ב-tmpnam‏(3), או בחלונות ב-GetTempFileName(...). תוכניות מסיימות מייצרות קבצים זמניים ואינן מוחקות אותם. דבר זה יכול להתרחש לאחר קריסת תוכנית, או שמפתח התוכנה פשוט שכח להוסיף קוד מתאים הגורם למחיקת הקובץ בסיום הצורך בו. הקבצים הנותרים יכולים להצטבר לאורך זמן ולצרוך שטח גדול בכונן הקשיח. קבצים זמניים יכולים להימחק ידנית. מערכות הפעלה יכולות למחוק את תיקיית הקבצים הזמניים בזמן האתחול, וכן יכולים להיות להן תסריטים המוחקים את הקבצים, אם לא התבצעה גישה אליהם לאחר זמן קצוב. בנוסף מערכות מבוססות זיכרון כמו tmpfs, אינם שומרות קבצים באופן אינהרנטי במהלך האתחול. קבצים זמניים בחלונות מה זה קובץ זמני ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
איש נובמבר

איש נובמבר (באנגלית: The November Man) הוא סרט קולנוע מסוגת מותחן מרגלים משנת 2014 שבויים על ידי רוג'ר דונלדסון בכיכובם של פירס ברוסנן ואולגה קורילנקו. הסרט מבוסס על הספר There Are No Spies מאת הסופר ביל גרנג'ר. הסרט עוסק בפיטר דברו (מגולם על ידי פירס ברוסנן), הידוע בשם הקוד "איש נובמבר", סוכן CIA מסוכן, בעל כישורים יוצאים מן הכלל, שמקבל הצעה לחזור מפרישה, עבור משימה אישית מאוד: עליו להגן על עדה חשובה, אליס פורניר (מגולמת על ידי אולגה קורילנקו), שיכולה לחשוף את האמת מאחורי שחיתות בצמרת הממשל הרוסי. במהרה הוא מגלה שהמשימה הזו הופכת אותו למטרה של חברו לשעבר ובן חסותו מה-CIA דייוויד מייסון (השחקן לוק ברייסי). כשהחשדות לגבי חפרפרת בארגון גוברות, דברו לא יכול לסמוך על אף אחד וכל הכללים משתנים. הסרט קיבל ביקורות שליליות. האתר Rotten Tomatoes נתן לסרט תוצאה של 35%, המבוססת על ידי 94 מבקרים. המבקר איתמר נמרוד כתב על הסרט, בין היתר: "כאשר ראיתי את הטריילר הייתה לי תחושה ש"איש נובמבר" נראה כמו שאריות מחוממות של סרטי ג'יימס בונד. ... אבל, אחרי שצופים בו מגלים מותחן אקשן-ריגול לא רע שיכול להעביר לכם שעה וחצי גם בקולנוע וגם בבית. ... יש לאורך הסרט כולו לא מעט סצינות אקשן מאוד מושקעות ומאוד ויפהפיות." אתר האינטרנט הרשמי של איש נובמבר (באנגלית) איש נובמבר, סרטונים בערוץ היוטיוב "איש נובמבר", במסד הנתונים הקולנועיים IMDb (באנגלית) "איש נובמבר", באתר נטפליקס "איש נובמבר", באתר AllMovie (באנגלית) "איש נובמבר", באתר Rotten Tomatoes (באנגלית) "איש נובמבר", באתר Box Office Mojo (באנגלית) "איש נובמבר", באתר Metacritic (באנגלית) "איש נובמבר", באתר אידיבי "איש נובמבר", במסד הנתונים הקולנועיים KinoPoisk (ברוסית) איש נובמבר באתר סרט ארז דבורה, "איש נובמבר": סוכן רדום ומרדים, באתר ynet, 31 באוגוסט 2014 דני לרנר, חיה ותן למות: ג'יימס בונד פורש לגמלאות, באתר nrg‏, 10 בספטמבר 2014 עכבר העיר אונליין, איש נובמבר, באתר הארץ סרגיי ליטבק, ביקורת סרט – איש נובמבר עם פירס ברוסנן, באתר "dtown" "איש נובמבר" הוד מלכותה נרדמת ביקורת סרט(הקישור אינו פעיל), באתר "תרבות נט" איש נובמבר, באתר עין הדג "איש נובמבר", באתר 106il ביקורת סרט: ״איש נובמבר״ הוא ג׳יימס בונד לעניים, באתר "אנשי הספר" איתמר נמרוד, סרט לסופשבוע - איש נובמבר, ביקורת באתר "hometheater" ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
ברחל בתך הקטנה

בְּרָחֵל בִּתְּךָ הַקְּטַנָּה הוא ביטוי עברי ממקור תנ"כי, המורה על אמירת דבר בצורה מפורשת, מפורטת, וללא נתינת מקום לספק. הביטוי שאול מדברי יעקב ללבן הארמי: "וַיֶּאֱהַב יַעֲקֹב אֶת רָחֵל וַיֹּאמֶר אֶעֱבָדְךָ שֶׁבַע שָׁנִים בְּרָחֵל בִּתְּךָ הַקְּטַנָּה." — ספר בראשית, פרק כ"ט, פסוק י"ח השם "רחל" מספיק לכאורה לצורך הזיהוי, אך הפירוט "בתך", יחד עם "הקטנה", אינו מותיר כל מקום לספק או לאי־הבנה. לכן נעשה הצירוף המשולש שם דבר להתייחסות מפורשת ומפורטת, פירוט מדוקדק שאינו מותיר מקום לספק. רש"י מפרש את דבריו של יעקב ללבן, "ברחל בתך הקטנה", כך: "כל הסימנים הללו למה? לפי שיודע בו שהוא רמאי, אמר לו: "אעבדך ברחל". ושמא תאמר: רחל אחרת מן השוק? תלמוד לומר: "בתך". ושמא תאמר: אחליף ללאה שמה ואקרא שמה רחל? תלמוד לומר: "הקטנה". ואף על פי כן לא הועיל לו, שהרי רימהו." מקורו של רש"י במדרש בראשית רבה, נאמר בפרשה ע' פסוק י"ז: "ויאמר אעבדך ברחל בתך, ברחל ולא בלאה בתך, שלא תביא אחרת מן השוק ושמה רחל. קטנה, שלא תחליף שמותן זו בזו, אפילו את נותן את הרשע בחמור של חרשים, אין את מועיל ממנו כלום." עורך הדין אלישי בן יצחק מסביר שהביטוי מהווה בעצם את העיקרון של חוזים: "מטבע הלשון 'ברחל בתך הקטנה' המופיע בפרשת השבוע 'ויצא', מושאל אל עולם החוזים, ומשמעותו שחוזים ועסקאות ראוי לסכם בדברים ברורים ומפורשים". השופטת דפנה ברק-ארז הקדישה פרק שלם בספרה: לקרוא משפטים בתנ"ך לנושא: "איך כותבים חוזה ואיך מפרשים אותו ? 'ברחל בתך הקטנה' " "השר ללא תיק, אבנר שאקי, ביקש ב-1989 הבהרה משר החוץ משה ארנס, בנוסח "'ברחל בתך הקטנה' אם מתקיימים או לא מתקיימים מגעים עם אש"ף". ברחל בתך הקטנה, באתר "לקסיקון לתרבות ישראל" ברחל בתך הקטנה, באתר מילון השפה העברית ברחל בתך הקטנה, באתר בית מורשה בירושלים ברחל בתך הקטנה עם ד"ר חן יחזקאלי ורותי היימן, האקדמית גליל מערבי משרד המשפטים, "ברחל בתך הקטנה" אלישי בן יצחק, ‏עו"ד על הפרשה • פרשת ויצא: "ברחל בתך הקטנה" הלכת אפרופים ופרשנות חוזים, באתר "סרוגים", 5 בדצמבר 2019 דפנה ברק-ארז, "איך כותבים חוזה ואיך מפרשים אותו? 'ברחל בתך הקטנה' ", בספרה: לקרוא משפטים בתנ"ך: על צדק תנ"כי ומשפט ישראלי, משכל (ידיעות אחרונות), 2019, עמ' 222 מנחם רהט, מגעים. כן או לא?, מעריב, 8 במאי 1989
קריינא דאיגרתא איהו ליהוי פרוונקא

קַרְיָינָא דְּאִיגַּרְתָּא אִיהוּ לֶיהֱוֵי פַּרְוַונְקָא הוא ביטוי ארמי שמשמעו: קורא (כרוז) האיגרת (הצו) – הוא יוציאה לפועל. כלומר, הקורא לפעולה – יבצע אותה בעצמו. בשימוש היומיומי קורא הביטוי לאידאולוגים להיות גם אנשי מעשה. לפי המתואר בתלמוד הבבלי במסכת סנהדרין, לפני שהרג פינחס את זמרי בן סלוא על שבעל את כזבי בת צור הנכרית, הוא ניהל דיאלוג קצר עם משה: אמר לו: אחי אבי אבא, לא כך לימדתני ברדתך מהר סיני "הבועל את הנכרית קנאין פוגעין בו"? אמר לו: קריינא דאיגרתא איהו ליהוי פרוונקא — תלמוד בבלי, מסכת סנהדרין, דף פ"ב, עמוד א' כלומר: אם כך לימדתיך, אל תדבר, קום ועשה מעשה. המילה "פרוונקא" הושאלה לארמית מן השפות האיראניות, ומשמעותה המקורית: מנהיג, מורה דרך ההולך בראש, אך בארמית היא קיבלה גם משמעות של "שליח הנושא את האיגרת". ומשמעותו המילולית של הביטוי: הקורא את האיגרת, הוא יהיה המוביל, הצועד בראש והמוציא אל הפועל. או: הקורא את האיגרת, הוא יהיה השליח לשאת אותה אל יעדה. הביטוי נכנס לשפת הדיבור, ובמסכת בבא מציעא (דף פ"ג, עמוד ב') מתואר שכאשר השיא רבי אלעזר ברבי שמעון עצות לשוטר מקוף, ושיפר את הצלחותיו בתפיסת גנבי רכוש, נודע הדבר לממונים מטעם מלכות רומי, שאמרו: "קריינא דאיגרתא איהו ליהוי פרוונקא", ומינו אותו לתפוס גנבים. נאה דורש נאה מקיים ראו "פרוונקא: ההקשר המנדעי של פולמוס אחד נגד מינים בתלמוד הבבלי", עדיאל שרמר, תרביץ, שנה פה, חוברת ב (תשע"ח), עמ' 218 ואילך, וראו שם הערות 45–46. לדעת אליעזר בן-יהודה, עד אימתי דברו עברית הציטוט הארמי נאמן למקור. בעקבות מינוי זה התעורר ויכוח בינו לבין חכמים אחרים: "שלח ליה רבי יהושע בן קרחה: חומץ בן יין, עד מתי אתה מוסר עמו של אלוהינו להריגה?! - שלח ליה: קוצים אני מכלה מן הכרם...".
תאוריית האפס

תיאוריית האפס (באנגלית: The Zero Theorem) הוא סרט מדע בדיוני אמריקאי בבימויו של טרי גיליאם משנת 2013. קוון לת' (כריסטוף ואלץ), הוא מתכנת מחשבים אשר חברה בשם מנקום מטילה עליו משימה – לחקור את משמעות הקיום. במהלך עבודתו הוא נתקל ומוטרד בידי דמויות שונות, בהן הממונה עליו, ג'ובי (דייוויד ת'יוליס), "הנהלה" (מאט דיימון) וד"ר שרינק-רום (טילדה סווינטון), מטפלת מתוכנתת שתפקידה להעריך את מצבו הנפשי. פט רשין כתב את התסריט לסרט בהשפעת מגילת קהלת, אשר לדבריו מעלה שאלות פילוסופיות באשר למשמעות הקיום. שחקנים שונים תוכננו להיות מלוהקים לסרט, ביניהם גם יואן מקגרגור, עמו נחתם חוזה לשחק בתפקיד הראשי, אך הוא פרש מאוחר יותר מההפקה. צילומי הסרט החלו בשנת 2009, אך הופסקו משום שטרי גיליאם נאלץ לחזור לעבודה על סרטו "מופע הפלאים של ד"ר פרנסוס", בעקבות מותו של השחקן הית' לדג'ר. הפקת הסרט חודשה בשנת 2012, עם כריסטוף ואלץ, אשר החליף בתפקיד הראשי את בילי בוב ת'ורנתון וארכה כשנה. חלק מהקשיים בהם נתקלה ההפקה, לדברי גיליאם, נבעו משום שתקציבו של הסרט לא היה נמוך או גבוה במיוחד ולכן לא תאם את מסגרות ההפקה אליהם הורגלה תעשיית הסרטים בהוליווד בשנים האחרונות. הסרט, אשר הקרנת הבכורה שלו נערכה בפסטיבל הסרטים של ונציה בשנת 2013, זכה לביקורות מעורבות, באתר ביקורת הסרטים Rotten Tomatoes קיבל הסרט ציון ממוצע של 54%. אתר האינטרנט הרשמי של תאוריית האפס "תאוריית האפס", במסד הנתונים הקולנועיים IMDb (באנגלית) "תאוריית האפס", באתר נטפליקס "תאוריית האפס", באתר AllMovie (באנגלית) "תאוריית האפס", באתר Rotten Tomatoes (באנגלית) "תאוריית האפס", באתר Box Office Mojo (באנגלית) "תאוריית האפס", באתר Metacritic (באנגלית) "תאוריית האפס", באתר אידיבי "תאוריית האפס", במסד הנתונים הקולנועיים KinoPoisk (ברוסית)
שפטיצקי

שפטיצקי (באוקראינית: Шептицький) הוא שם משפחה אוקראיני. האם התכוונתם ל... לאון שפטיצקי (פול') – איש כנסייה אוקראיני קלימנטי שפטיצקי – אב מנזר בכנסייה האוקראינית היוונית, חסיד אומות העולם אנדריי שפטיצקי – הארכיבישוף המטרופוליטני של לבוב בכנסייה האוקראינית היוונית, היה פעיל בהצלת יהודים בשואה
היכל טוטו חולון

היכל טוטו חולון הוא אולם רב תכליתי הממוקם בחולון. האולם נחנך בחודש מרץ 2015 ומשמש את קבוצת הכדורסל הפועל חולון. האולם ממוקם במתחם פארק פרס שבעיר. שטח המבנה בקומפלקס היכל הספורט הוא כ-13,000 מ"ר וההיכל מכיל 5,500 מקומות ישיבה. המושבים באולם בצבע סגול. לאולם יש גם עתודת הרחבה של עוד מאות מקומות ישיבה לצורך גידול עתידי. לצד האולם המרכזי בקומפלקס, הוקם אולם רב תכליתי בשם "האנגר בפארק" בשטח של 1,200 מ"ר שרוצף בפרקט ומשמש כמגרש אימונים בהתעמלות וכאולם אירועים. ההיכל החליף את אולם הפחים כאולמה הביתי של הפועל חולון. אירוע הספורט הראשון שאירח האולם במועד פתיחתו היה משחק האולסטאר השנתי (המשחק בין קבוצת כוכבי כדורסל מקומיים לשחקנים זרים) כוכבי ליגת העל בכדורסל בעונת 2015/2014 שהתקיים ב-3 במרץ 2015. במאי 2015 אירח האולם את תחרות ה"גרנד פרי" בהתעמלות אמנותית המתקיימת מדי שנה בחולון ועברה להתקיים בהיכל החדש. משחקה הרשמי הראשון של הפועל חולון באולם נערך בספטמבר 2015 במסגרת גביע וינר, והחל מאוקטובר אותה שנה מארחת הקבוצה את משחקיה הביתיים במסגרת ליגת העל בכדורסל באולם. בחודש יוני 2016 אירח ההיכל את אליפות אירופה בהתעמלות אמנותית. בחודש מרץ 2017 התקיים בהיכל אירוע הגמר של אליפות הסייבר הישראלית. בחודש אוקטובר 2017 אירח האולם את משחקי גביע וינר. גם בספטמבר 2019 אירח את משחקי חצאי הגמר וגמר גביע וינר וצפוי לארחם גם בספטמבר 2024. ב-6 בינואר 2018 התקיים באולם טקס הנצחה לשתי דמויות עבר היסטוריות של המועדון הפועל חולון ובמסגרתו הוענקו לשני היציעים המרכזיים בהיכל את הכינויים יציע מיכה שמבן, ע"ש מייסד המועדון ב-1947 (הלך לעולמו ב-7 בינואר 2013) ויציע עופר אשד אחד משחקני הקבוצה הגדולים בעבר (הלך לעולמו ב-23 ביוני 2007). ב-13 ביולי 2019 שודר מהאולם בשידור חי בערוץ 13, גמר הישרדות VIP עונה 2. בחודש נובמבר 2019 האולם אירח את אליפות אירופה בהתעמלות אקרובטית, ואת מופע הפרימיירה של להקות המחול הייצוגיות "הורה רעים חולון" - "אחישראלי" (בשיתוף האמנים רוני דלומי, הראל סקעת ועדי כהן). היכל טוטו חולון, נובמבר 2015 היכל טוטו חולון, פברואר 2015 היכל טוטו חולון, פברואר 2015 משחקה הרשמי הראשון של הפועל חולון בהיכל. המשחק נערך במסגרת גביע וינר נגד מכבי ראשון לציון, בספטמבר 2015 מדיה וקבצים בנושא היכל טוטו חולון בוויקישיתוף אתר היכל טוטו חולון כיום שטחי מקוה ישראל הם חלק מפארק אריאל שרון דין אלמס, ‏העבודות להקמת האולם החדש בחולון יוצאות לדרך, באתר ‏מאקו‏, 30 בנובמבר 2011
אברהמסון

אברהמסון הוא שם משפחה יהודי שמשמעותו בן-אברהם. האם התכוונתם ל... ג'ארד אברהמסון – שחקן קנדי ג'ני אברהמסון (גר') – זמרת פופ שוודית דוד אברהמסון (הַרפּוֹ) – מוזיקאי-יוצר וזמר רוקנ'רול-קאנטרי, שחקן, חסיד חב"ד וגר צדק מכון אברהמסון – רשת מכוני גמילה, בבעלות אהוד אברהמסון אברמסון אברמסקי